钦定古今图书集成/明伦汇编/闺媛典/第321卷 > 皇清五十四 > 郑道贯妻酆氏
## 钦定古今图书集成/明伦汇编/闺媛典/第321卷 > 皇清五十四 > 郑道贯妻酆氏

按《西安县志》：“酆氏，郑道贯妻。鼎革时，道贯为游兵所刃，氏以死捍之不获，夫遇害，氏年二十二，卒欲携之去，誓死不屈，以头触柱，血喷面，佯死，卒乃去。氏寻其夫尸，以床褥裹之，哭守三日，乃得殡。以有遗孤，忍死抚之，卒得成立。家贫甚，奉耄姑无缺职，守节五十馀年，毁容屏饰，足不逾阃。事闻，建坊旌表。”